Hosea 12 | Beibele Inthaneteng | Phetolelo ya Lefase le Lefsa
12 “Efuraime e iphepa ka phefo+ gomme letšatši ka moka e hlwa e rakediša phefo ya ka bohlabela.+ E atiša go bolela maaka le go senya.+ Ba dira kgwerano le Asiria+ gomme ba iša makhura Egipita.
2 “Jehofa o tla sekiša Juda,+ gaešita le go dira gore Jakobo a ikarabele go ya ka ditsela tša gagwe;+ o tla mmušetša go ya ka ditiro tša gagwe.+
3 O ile a swara mogolwagwe ka serethe a le ka mpeng,+ le gona o ile a lwa le Modimo+ ka matla a gagwe ka moka.
4 O ile a katana le morongwa a ba a fenya.+ O ile a lla a ikgopelela kgaugelo.”+
Modimo o ile a mo hwetša kua Bethele,+ gona moo O ile a bolela le rena.+
5 Ke Jehofa Modimo wa madira.+ Jehofa ke leina leo a gopolwago ka lona.+
6 “Ge e le wena boela go Modimo wa gago,+ o lote botho+ le toka;+ o dule o holofetše Modimo wa gago.+
7 Ge e le mogwebi o swere sekala sa bofora ka seatleng sa gagwe;+ o rata go radia.+
8 Efuraime o duletše gore: ‘Ke humile;+ ke ikhweleditše mahumo.+ Ba ka se hwetše molato wa sebe go nna mabapi le boitapišo bjohle bja ka.’+
9 “Ke nna Jehofa Modimo wa gago go tloga nageng ya Egipita.+ Ke tla buša ke go dudiša ditenteng go etša mehleng ya menyanya e beilwego.
10 Ke boletše le baporofeta,+ le gona ke nna ke atišitšego dipono, e bile ke neile diswantšho ka baporofeta.+
11 “Kua Gileada ba dirile tša maleatlana+ le tša go hloka therešo.+ Kua Giligala ba dirile dihlabelo le ka dipoo.+ Godimo ga moo, dialetare tša bona di etša mekgobo ya maswika yeo e lego diforong tša mašemo.+
12 Jakobo o tšhabetše nageng ya Siria,+ le gona Isiraele+ o šometše go hwetša mosadi+ gomme o ile a diša dinku gore a mo hwetše.+
13 Jehofa o rotošitše Isiraele a e ntšha kua Egipita+ ka moporofeta, a e hlokomela ka yena.+
14 Efuraime o obile molato o šoro,+ ditiro tša gagwe tša tšhollo ya madi di tlo šala godimo ga gagwe+ gomme Morena wa gagwe yo Mogolo o tlo mmušetša kgobogo ya gagwe.”+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D28%26Chapter%3D12%26wtlocale%3DSE%26srcid=share⊂ject=Bala Beibele Inthaneteng